LL Cool J

LL Cool J, réttu nafni James Todd Smith (f. 14. janúar 1968), er bandarískur rappari og leikari og meðal brautryðjenda á sviði rapptónlistar. LL Cool J stendur fyrir Ladies Love Cool James.

 Einkalíf 
LL Cool J er fæddur og uppalinn í New York og hóf að semja og taka upp lög í kjallaranum heima hjá sér þegar hann var níu ára.

LL Cool J skrifaði og gaf út ævisögu sína árið 1998 og heitir hún I Make My Own Rules. Í henni fjallar hann opinskátt um ýmislegt, gott og slæmt, í lífi sínu, hvernig hann lærði af mistökum sínum og hvernig tónlistarbransinn er fullur af fólki sem reynir að nota sér nýliða.

LL Cool J hefur komið á fót sinni eigin tískufatalínu, James Todd Smith og átti einnig þátt í því að koma á fót tískufatalínunni FUBU (For Us, By US).

Hann giftist Simone Johnson árið 1995 og saman eiga þau fjögur börn.

 Tónlistarferill 

Ferill hans hófst árið 1994, þegar hann gerði samning við hljómplötuútgefandann Def Jam og gaf út smáskífuna I Need a Beat, sem vakti mikla athygli meðal rappaðdáenda. Lagið var fyrsta lag Def Jam til að ná miklum vinsældum og seldist í yfir hundrað þúsund eintökum. Eftir góð viðbrögð við laginu hætti LL Cool J í skóla og sneri sér að upptökum á sinni fyrstu sólóplötu sinni.

 Radio (1985) 
Radio, kom út árið 1985. Platan fékk góða dóma og var sú fyrsta í sögu rapptónlistar þar sem snið venjulegra sönglaga var notað til að gera poppvænt rapp.Hirschberg, Lynn. „The Music Man“, New York Times Magazine, 2. september 2007. Lögin I Can't Live Without My Radio og Rock the Bells náðu miklum vinsældum og urðu til þess að platan seldist í yfir milljón eintökum.

 Bigger and Deffer (1987) 
Árið 1987 kom út Bigger and Deffer. Platan innihélt ballöðuna I Need Love, sem var meðal fyrstu poppvænu rapplaga til að komast á vinsældarlista.

 Walking with a Panther (1989) 
Ekki voru allir ánægðir með þessa poppvænu útgáfu rapps, sem sýndi sig þegar þriðja plata hans, Walking with a Panther kom út. Platan innihélt lögin Going Back to Cali, I'm That Type of Guy, Jingling Baby og Big Ole Butt.

 Mama Said Knock You Out (1990) 
LL Cool J gaf síðan út Mama Said Knock You Out árið 1990, sem var sú allra grófasta sem hann hafði gefið út. Platan jók vinsældir hans á ný, auk þess að bæta orðspor hans verulega meðal rappaðdáenda. Meðal laga á plötunni er Around the Way Girl, sem náði miklum vinsældum.

 14 Shots to the Dome (1993) 
Hann gaf út plötuna 14 Shots to the Dome árið 1993. Sú plata seldist illa og fékk afar misjafna dóma.

 Mr. Smith (1995) 
Árið 1995 kom svo út hans sjötta hljómplata, Mr. Smith. Platan seldist í yfir tveimur milljónum eintaka og lögin Doin' It, Loungin og Hey Lover (ásamt Boyz II Men) komust á vinsældarlista.

 Phenomenon (1997) 
Tveimur árum síðar gaf hann út plötuna Phenomenon. Samnefnt lag náði nokkrum vinsældum.

 G.O.A.T. (2000) 
Árið 2000 gaf LL Cool J út plötuna G.O.A.T., sem stendur fyrir Greatest of all time. Komst hún í fyrsta sæti á Billboard listanum og varð platínu plata. LL Cool J þakkaði Canibus fyrir innblástur á plötunni.

 10 (2002) 
Næsta plata LL Cool J's var 10 frá 2002 og var níunda plata hans. Platan innihélt lögin Paradise ásamt Amerie, Luv U Better, framleitt af Neptunes og 2003 dúettinn með Jennifer Lopez All I Have.

 The DEFinition (2004) 
The DEFinition var gefin út 2004. Platan náði fjórða sæti á Billboard listanum. Framleiðendur voru Timbaland, 7 Aurelius, R. Kelly ásamt öðrum. Aðallag plötunnar var framleitt af Timbaland Headsprung sem náði 16 sæti á Billboard Hot 100.

 Todd Smith (2006) 
Ellefta plata LL Cool J's var Todd Smith sem kom út árið 2006. Inniheldur platan samstarf með 112 hljómsveitinni, Ginuwine, Juelz Santana, Teairra Mari og Freeway.

 Exit 13 (2008) 
Í júlí 2006, tilkynnti LL Cool J að seinasta plata hans með Def Jam plötufyrirtækinu væri Exit 13. Upprunalega átt 50 Cent að vera yfirframleiðandi plötunnar. Exit 13 átt að koma út haustið 2006 en því var frestað um tvö ár til ársins 2008 án 50 Cent sem yfirframleiðanda. Lög sem þeir unnu að saman láku á netið og sum af þeim lögum sem 50 Cent gerði komust á plötuna.

LL Cool J myndaði samstarf við DJ Kay Slay í því skyni að gefa út mixplötu sem kallaðist The Return of the G.O.A.T.. Var þetta fyrsta mixplatan hans í 24 ár og innihélt freestyling eftir LL Cool J ásamt öðrum röppurum. Lagið Hi Haterz lak á internetið 1.júní 2008. Lagið inniheldur LL Cool J að rappa við hljóðfæraleik Maino's "Hi Hater". LL Cool J var upphitari fyrir Janet Jackson á Rock Witchu tónleikatferðalagi hennar, komu þau fram í Los Angeles, Chicago, Toronto, og Kansasborg.

 NCIS: No Crew Is Superior 
Í september 2009, gaf LL Cool J út lag tengt NCIS: Los Angeles sjónvarpsseríunni og má finna það á iTunes. Lagið byggist á reynslu hans á því að leika NCIS alríkisfulltrúann Sam Hanna og eftir að hafa hitt alvöru NCIS alríkisfullrúa og meðlimi bandaríska sjóhersins.

 Kvikmynda-og sjónvarpsferill 
 Sjónvarp 
LL Cool J byrjaði feril sinn í sjónvarpi í The Adventures of Pete & Pete árið 1994. Hefur hann síðan þá komið fram sem gestaleikari í þáttum á borð við: Oz, House og 30 Rock. 

Árið 1995 var honum boðið hlutverk í In the House sem Marion Hill sem hann lék til ársins 1999. 

Hefur hann síðan 2009 leikið eitt af aðalhlutverkunum í NCIS: Los Angeles, sem NCIS alríkisfulltrúinn Sam Hanna.

 Kvikmyndir 
Fyrsta hlutverk LL Cool J í kvikmyndum var árið 1986 í Wildcats þar sem hann lék rappara. Síðan þá hefur hann komið fram í kvikmyndum á borð við: Toys, Woo, Halloween H20: 20 Years Later og Deep Blue Sea. 

Árið 1999 lék hann á móti Al Pacino, Cameron Diaz, Dennis Quaid, James Woods og Jamie Foxx í ruðningsboltamyndinni Any Given Sunday. Lék hann síðan á móti Colin Farrell og Samuel L. Jackson í lögreglumyndinni S.W.A.T. sem sérsveitarmaðurinn Deacon Deke Kay.

 Kvikmyndir og sjónvarp 

 Kvikmyndir Ár Kvikmynd Hlutverk Athugasemd1986WildcatsRapparisem L.L. Cool J1991The Hard WayRannsóknarfulltrúinn Billy, NYPD1992ToysKapteinn Patrick Zevo1995Out-of-SyncJason St. Julian1998Caught UpRoger1998WooDarryl1998Halloween H20: 20 Years LaterRonald ´Ronny´ Jones1999Deep Blue SeaPresturinn1999In Too DeepDwayne Gittens  Guð1999Any Given SundayJulian Washington2000Charlie´s AngelsMr. Jones1991Kingdom ComeRay Bud Slocumb2002RollerballMarcus Ridley2003Deliver Us from EvaRaymond ´Ray´ Adamssem James Todd Smith eða LL Cool J2003S.W.A.T.Deacon ´Deke´ Kaysem James Todd Smith eða LL Cool J2004MindhuntersGabe Jensensem James Tood Smith eða LL Cool J2005Slow BurnLuther Pinkssem James Todd Smith2005EdisonDeed2006Last HolidaySean Matthews2008The DealBobby Mason  Sjónvarp Ár Titill Hlutverk Athugasemd1994Adventures of Pete & PeteMr. ThroneberryÞáttur: Sick Day1996The Right to Remain SilentCharles Red TaylorSjónvarpsmynd1998OzJiggy WalkerÞáttur: Strange Bedfellows1995-1999In the HouseMarion Hill76 þættir2005HouseClarenceÞáttur: Acceptance2007The ManManny BaxterSjónvarpsmynd200730 RockRidikolusÞáttur: The Source awards2009NCISSam Hanna2 þættir2009-2023NCIS: Los AngelesSam Hanna55 þættir

 Verðlaun og tilnefningar 
 American Music-verðlaunin 
 1991: Tilnefndur fyrir bestu plötuna Mama Said Knock You Out fyrir Rapp/Hip-Hop.
 1991: Tilnefndur sem besti karlsöngvarinn fyrir soul/rhythm og blues.
 1987: Tilnefndur sem besti karlsöngvarinn fyrir soul/rhythm og blues.
 1987: Tilnefndur fyrir bestu plötuna Bigger and Deffer fyrir soul/rhythm og blues.

 BET Comedy-verðlaunin 
 2004: Verðlaun sem besti leikari í kvikmynd fyrir Deliver Us from Eva.

 BET Hip Hop-verðlaunin 
 2006: Verðlaun sem Framleiðandi ársins.
 2006: Verðlaun sem Video leikstjóri ársins.
 2006: Tilnefndur sem Video leikstjóri ársins.

 Black Reel-verðlaunin 
 2004: Tilnefndur sem besti leikari fyrir Deliver Us from Eva.
 2004: Tilnefndur fyrir besta lagið fyrir Deliver Us From Eva með Ameriie.

 Blockbuster Entertainment-verðlaunin 
 2000: Verðlaun sem besti aukaleikari í spennumynd fyrir Deep Blue Sea.
 1999: Tilnefndur sem besti aukaleikari í hryllingsmynd fyrir Halloween H20: 20 Years Later.

 BRIT-verðlaunin 
 1998: Tilnefndur sem alþjóðlegi karlsöngvarinn sem sólóisti.

 Grammy-verðlaunin 
 2005: Tilnefndur fyrir bestu rapp plötu ársins fyrir The Definition.
 2004: Tilnefndur fyrir besta rapp/söng samstarf.
 1997: Tilnefndur fyrir besta rapp flutning sem sólóisti.
 1997: Verðlaun fyrir besta rapp flutning sem sólóisti.
 1997: Tilnefndur fyrir bestu rapp plötu ársins fyrir Mr. Smith.
 1994: Tilnefndur fyrir besta rapp flutning sem sólóisti.
 1993: Tilnefndur fyrir besta rapp flutning sem sólóisti.
 1992: Verðlaun fyrir besta rapp flutning sem sólóisti.
 1989: Tilnefndur fyrir besta rapp flutning.

 Image-verðlaunin 
 2011: Verðlaun sem besti leikari í dramaseríu fyrir NCIS: Los Angeles.
 2010: Tilnefndur sem besti leikari í dramaseríu fyrir NCIS: Los Angeles.
 2000: Tilnefndur sem besti aukaleikari í kvikmynd fyrir Deep Blue Sea.
 1999: Tilnefndur sem besti leikari í grínseríu fyrir In the House.
 1997: Tilnefndur sem besti leikari í grínseríur fyrir In the House.
 1996: Tilnefndur sem besti leikari í grínseríur fyrir In the House.

Kid's Choice-verðlaunin
 1997: Tilnefndur sem uppáhalds leikari í sjónvarpi fyrir In the House.

 MTV Video Music-verðlaunin 
 1996: Tilnefndur fyrir besta rappvideóið.
 1991: Verðlaun fyrir besta rappvideóið.
 1991: Tilnefndur fyrir bestu kvikmyndatökuna.

 ShoWest Convention 
 2003: Verðlaun sem rísandi stjarna morgundagsins.

 Soul Train Music-verðlaunin 
 2004: Tilnefndur fyrir bestu RB/soul eða Rapp dans senuna.
 2002: Tilnefndur fyrir bestu RB/soul eða Rap plötu ársins fyrir 10.
 2002: Quincy Jones verðlaunin fyrir afrek á ferlinum.
 1987: Verðlaun fyrir besta rapplagið.
 1987: Verðlaun fyrir bestu rapp plötuna fyrir Bigger Deffer. 

 Teen Choice-verðlaunin 
 2011: Tilnefndur sem besti leikari í spennuþætti fyrir NCIS: Los Angeles.
 2010: Tilnefndur sem besti leikari í spennuþætti fyrir NCIS: Los Angeles.
 2006: Tilnefndur fyrir besta kossinn fyrir Last Holiday með Queen Latifah.
 2005: Tilnefndur sem besti rapparinn í kvikmynd fyrir Mindhunters.

 Tilvísanir 

 Heimildir 


 http://www.metrolyrics.com/ll-cool-j-awards-featured.html LL Cool J á MetroLyrics heimasíðunni

 Tenglar 

 http://www.metrolyrics.com/ll-cool-j-awards-featured.html LL Cool J á MetroLyrics heimasíðunni
 http://www.islanddefjam.com/artist/home.aspx?artistID=7309 LL Cool J á Def Jam heimasíðunni
 http://www.cbs.com/shows/ncis_los_angeles/cast/ LL Cool J á NCIS: Los Angeles heimasíðunni á CBS sjónvarpsstöðinni

Flokkur:Bandarískir rapparar
Cool J, LL